Document ID: 32011R0743

KOMMISSIONENS FORORDNING (EU) Nr. 743/2011
af 26. juli 2011
om forbud mod fiskeri efter almindelig havtaske i ICES VIIIc, IX og X samt i EU-farvande i CECAF 34.1.1 for fartøjer, der fører portugisisk flag
EUROPA-KOMMISSIONEN HAR -
under henvisning til traktaten om Den Europæiske Unions funktionsmåde,
under henvisning til Rådets forordning (EF) nr. 1224/2009 af 20. november 2009 om oprettelse af en EF-kontrolordning med henblik på at sikre overholdelse af reglerne i den fælles fiskeripolitik (1), særlig artikel 36, stk. 2, og
ud fra følgende betragtninger:
(1)
Ved Rådets forordning (EU) nr. 57/2011 af 18. januar 2011 om fastsættelse for 2011 af fiskerimuligheder for visse fiskebestande og grupper af fiskebestande gældende for EU-farvande og for EU-fartøjer i visse andre farvande (2) fastsættes der kvoter for 2011.
(2)
Ifølge de oplysninger, Kommissionen har modtaget, har fangsterne af fisk fra den bestand, som er omhandlet i bilaget til denne forordning, taget af fartøjer, der fører den i samme bilag omhandlede medlemsstats flag eller er registreret i den pågældende medlemsstat, nået et sådant omfang, at den tildelte kvote for 2011 er opbrugt.
(3)
Derfor bør der indføres forbud mod fiskeri efter den pågældende bestand -
VEDTAGET DENNE FORORDNING:
Artikel 1
Opbrugt kvote
Den fiskekvote, der for 2011 tildeltes den medlemsstat, som er omhandlet i bilaget til denne forordning, for den bestand, der er omhandlet i samme bilag, anses for at være opbrugt fra den dato, der ligeledes er fastsat i bilaget.
Artikel 2
Forbud
For fartøjer, der fører den i bilaget til denne forordning omhandlede medlemsstats flag eller er registreret i den pågældende medlemsstat, indføres der forbud mod fiskeri efter den bestand, som er omhandlet i samme bilag, fra den dato, der ligeledes er fastsat i bilaget. Det er efter den pågældende dato ligeledes forbudt at opbevare om bord, omlade og lande fisk fra denne bestand fanget af de pågældende fartøjer.
Artikel 3
Ikrafttræden
Denne forordning træder i kraft dagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 26. juli 2011.

Labels: 11
8
18
6